
ODRŽANE 6. JULA 2026. GODINE
Sednica je počela u 11,00 časova.
Sednici je predsedavao Veroljub Arsić, predsednik Odbora.
Sednici su prisustvovali članovi Odbora: Ana Beloica Martać, Dušan Bajatović, Nevena Veinović, Tijana Davidovac, Svetlana Milijić, Ilo Mihajlovski, Dušan Nikezić, Branko Pavlović i Nikola Radosavljević.

Sednici su prisustvovali zamenici članova Odbora: Stefan Kitanović (zamenik Nenada Krstića) i Jožef Tobiaš (zamenik mr Akoša Ujheljija).

Sednici nisu prisustvovali članovi Odbora: Miroslav Aleksić, Vojislav Vujić, Vladimir Jelić, Nenad Mitrović i Peđa Mitrović, niti njihovi zamenici.

Na poziv predsednika Odbora, sednici je prisustvovao narodni poslanik Miroslav Petrašinović.
Sednici su prisustvovali i predstavnici Ministarstva finansija: Ela Ki Simić, iz Sektora za budžet, Ognjen Jančić i Miloš Gligorijević, iz Sektora za makroekonomske i fiskalne analize i projekcije.

Predsednik odbora obavestio je prisutne članove i zamenike članova Odbora da je narodni poslanik Miroslav Petrašinović, kao ovlašćeni predlagač Predloga zakona o izmenama i dopunama Zakona o finansiranju političkih aktivnosti (u Pisarnici zaveden pod brojem 011-2078/26 od 24. juna 2026. godine) u petak, 3. jula 2026. godine, povukao iz skupštinske procedure ovaj predlog i podneo novi Predlog zakona o izmenama i dopunama Zakona o finansiranju političkih aktivnosti (u Pisarnici zaveden pod brojem 011-2305/26 od 3. jula 2026. godine), zbog čega je predložio izmenu tačke 1. predloženog dnevnog reda.
Odbor je većinom glasova (11 glasova „za“, niko protiv, jedan član Odbora nije glasao) odlučio da se izmeni tačka 1. predloženog dnevnog reda tako da glasi: „Razmatranje Predloga zakona o izmenama i dopunama Zakona o finansiranju političkih aktivnosti, koji je podneo narodni poslanik Miroslav Petrašinović (broj 011-2305/26 od 3. jula 2026. godine) u načelu.“

Na predlog predsednika, Odbor je većinom glasova (11 glasova „za“, jedan glas „protiv“) usvojio Dnevni red u celini tako da glasi:

D n e v n i     r e d:

1. Razmatranje Predloga zakona o izmenama i dopunama Zakona o finansiranju političkih aktivnosti, koji je podneo narodni poslanik Miroslav Petrašinović (broj 011-2305/26 od 3. jula 2026. godine), u načelu;

2. Razmatranje Fiskalne strategije za 2027. godinu sa projekcijama za 2028. i 2029. godinu, koju je podnela Vlada (broj 400-1921/26 od 5. juna 2026. godine);

3. Utvrđivanje Predloga odluke o prestanku funkcije člana Republičke komisije za zaštitu prava u postupcima javnih nabavki.
*  *  *

Pre prelaska na rad po utvrđenom dnevnom redu, Odbor je većinom glasova (11 glasova „za“, jedan nije glasao) usvojio zapisnik sa 52. sednice Odbora, bez primedbi.

*  *  *
Prva tačka dnevnog reda: Razmatranje Predloga zakona o izmenama i dopunama Zakona o finansiranju političkih aktivnosti, koji je podneo narodni poslanik Miroslav Petrašinović, u načelu
Narodni poslanik Miroslav Petrašinović kao ovlašćeni predlagač Predloga zakona u uvodnim napomenama naveo je da je Predlog zakona o izmenama i dopunama Zakona o finansiranju političkih aktivnosti koji je podneo Narodnoj skupštini 3. jula 2026. godine pripremljen nakon održanih javnih slušanja u organizaciji Odbora za finansije, republički budžet i kontrolu trošenja javnih sredstava i razmatranja preporuka Međunarodne posmatračke misije ODIHR-a koje su dobijene u ponedeljak, 29. juna 2026. godine, zbog čega je prvobitno podnet Predlog zakona povukao iz skupštinske procedure. Naveo je da je cilj predloženih izmena unapređenje normativnog okvira za finansiranje političkih aktivnosti kroz veću transparentnost finansiranja, preciznije uređenje finansiranja izborne kampanje i aktivnosti trećih lica, jačanje kontrolnih ovlašćenja Agencije za sprečavanje korupcije, unapređenje sistema izveštavanja i kontrole, unapređenje učešća žena u političkom životu, kao i usklađivanje zakonskih rešenja sa preporukama ODIHR-a radi unapređenja izbornog procesa.
U diskusiji povodom ove tačke dnevnog reda učestvovali su Ilo Mihajlovski i Miroslav Petrašinović.

Odbor je većinom glasova (11 glasova „za“, jedan glas „protiv“) odlučio da prihvati Predlog zakona o izmenama i dopunama Zakona o finansiranju političkih aktivnosti i podnese Narodnoj skupštini sledeći
I Z V E Š T A J
Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o finansiranju političkih aktivnosti, koji je podneo narodni poslanik Miroslav Petrašinović, u načelu.
Za izvestioca Odbora na sednici Narodne skupštine određen je Veroljub Arsić, predsednik Odbora.

Druga tačka dnevnog reda: Razmatranje Fiskalne strategije za 2027. godinu sa projekcijama za 2028. i 2029. godinu
Predsednik Odbora podsetio je članove i zamenike članova Odbora na odredbe Zakona o budžetskom sistemu kojima su propisana fiskalna pravila, procedure donošenja, kao i elemnti koje Fiskalna strategija treba da sadrži. U nastavku, obavestio je prisutne da je Fiskalnu strategiju za 2027. godinu, sa projekcijama za 2028. i 2029. godinu Vlada usvojila 4. juna ove godine i dostavila Narodnoj skupštini na razmatranje, kao i da je ista dopisom generanog sekretara Narodne skupštine dostavljena svim narodnim poslanicima radi upoznavanja.
Predstavnik Ministarstva finansija Ognjen Jančić naveo je da se Fiskalna strategija za 2027. godinu sa projekcijama za 2028. i 2029. godinu zasniva na ciljevima utvrđenim revidiranom Fiskalnom strategijom iz 2025. godine. Istakao je da je projektovan realni rast bruto domaćeg proizvoda od 3%, da je planirani deficit sektora države u 2027. godini 3% BDP-a, a u 2028. i 2029. godini 2,5% BDP-a, kao i da se očekuje postepeno smanjenje učešća javnog duga u bruto domaćem proizvodu do kraja projekcionog perioda.

U diskusiji po ovoj tački dnevnog reda učestvovali su Dušan Nikezić, Branko Pavlović i Veroljub Arsić
            Na predlog predsednika, Odbor je jednoglasno (10 glasova „za“, dva glasa „protiv“) odlučio da Vladi dâ pozitivno mišljenje na Fiskalnu strategiju za 2027. godinu, sa projekcijama za 2028. i 2029. godinu.

Treća tačka dnevnog reda: Utvrđivanje Predloga odluke o prestanku funkcije člana Republičke komisije za zaštitu prava u postupcima javnih nabavki
Predsednik Odbora podsetio je članove i zamenike članova Odbora na odredbe člana 197. Zakona o javnim nabavkama kojima je propisano, između ostalog, da mandat predsednika i člana Republičke komisije prestaje razrešenjem, da je jedan od razloga za razrešenje istek perioda na koji je predsednik, odnosno član ove komisije izabran, kao i da nadležni odbor podnosi Narodnoj skupštini obrazloženi predlog za razrešenje predsednika, odnosno člana Republičke komisije, ako je ispunjen jedan od razloga za razrešenje. Imajući u vidu da je Jasmini Milenković, članu ove komisije istekao mandat na koji je izabrana, i da je imenovana, u skladu sa članom 197. stav 8. Zakona o javnim nabavkama, obavljala tu funkciju do 25. juna 2026. godine, kada je Narodna skupština, na sednici Sedmog Vanrednog zasedanja u 2026. godini, za novog člana Republičke komisije izabrala Aleksandru Popović, ukazao je da Odbor na današnjoj sednici treba da utvrdi Predlog odluke o prestanku funkcije člana Republičke komisije Jasmini Milenković, zbog isteka perioda na koji je izabrana i izbora novog člana Republičke komisije.

Diskusije povodom ove tačke dnevnog reda nije bilo.


Odbor je, većinom glasova (11 glasova „za“, jedan član Odbora nije glasao), utvrdio Predlog odluke o prestanku funkcije člana Republičke komisije za zaštitu prava u postupcima javnih nabavki Jasmini Milenković, istekom perioda na koji je birana i izborom novog člana Republičke komisije za zaštitu prava u postupcima javnih nabavki, 25. juna 2026. godine.
Odbor je većinom glasova (11 glasova „za“, jedan član Odbora nije glasao), odlučio da Predlog odluke uputi Narodnoj skupštini sa predlogom da se, u skladu sa članom 167. Poslovnika Narodne skupštine, razmatra po hitnom postupku s obzirom na to da je imenovanoj istekom perioda na koji je izabrana, odnosno izborom novog člana Republičke komisije, prestala funkcija.
Za predstavnika predlagača na sednici Narodne skupštine određen je Veroljub Arsić, predsednik Odbora.
*  *  *

Sednica je završena u 12.10 časova.

Sednica je tonski snimana.

      SEKRETAR                                                                                         PREDSEDNIK 

    Tijana Ignjatović                                                                                   Veroljub Arsić

